recursal/SuperWikiNEXT-32B huggingface dataset:
**Roy Peter Link** və ya Roy Peter Marino (*alm.* Roy Peter Link‎; doğ. 9 iyun 1982) - Almaniyalı kino aktyor.

Bioqrafiya
----------

Roy Ahaus şəhərində böyüyüb. Onun 18 yaşında Sven adlı qardaşı var. 20 yaşında o doğma Münsterlandı tərk edərək qazanc dalınca Köln şəhərinə gedir və bir müddət orada maneken, fotomodel və ofisiant olaraq çalışmağa başlayır. Məhz burada o özünün köhnə yaxın dostu Reza Homamla görüşür. Bir aktyor olaraq treninq və təhsil almayan Roy, tezliklə Bravo TV-də yayımlanan serialların birində özünün debüt "Yoxen" rolunda çəkilir. Bunun ardınca o "Marienhof" filmində *Ron Ştayger* və "Məktəbli qızlar" (*alm.* Schulmädchen‎) teleserialında Qabriel rollarını oynayır. O, həmçinin bir neçə qısametrajlı filmlərdə də çəkilir. 2005-ci ildə o "Bizim aşağımızda" (*alm.* Unter Uns‎) adlı serialda bir neçə ay ərzində Aleksandr Aşenberq rolunu oynayır. Lakin əsl məşhurluq ona 6 noyabr 2006-cı ildən - 12 iyun 2008-ci ilə kimi davam edən Qırmızı qızılgül serialında oynadığı *Hans-Karl „Hakki" fon Attendorn* rolu gətirdi. Qırmızı qızılgül serialın çəkiliş meydançasında o aktrisa Nadin Arentslə tanış olur və 2008-ci ildən onunla sevgi əlaqələrini qoruyub saxlayır.

25 avqust 2008-ci ildən - 3 mart 2010-cu ilə qədər o Janett Bidermann ilə yanaşı *Anna və sevgi* teleserialında Yonas Broda rolunu oynamışdı. Həmin ilin payız ayından o Janett ilə yenidən birgə çəkilişlərdə iştirak etmək üçün həmin seriala geri qayıtmağı qərara alır. Hər ikisi serialın 250 yeni epizodunda çəkilmək üçün müqavilə imzalayaraq, üçüncü mövsümdə aparıcı rolları öz üzərinə götürürlər.

Filmoqrafiya
------------

* 2000: Şüşəli ev (Glasshaus) (Qısametrajlı film)
* 2001: Şulhof (Qısametrajlı film)
* 2003: Bravo TV
* 2004: Marienhof
* 2004: Məktəbli qızlar (9-cu Epizod, 2-ci Mövsüm)
* 2005: Bizim aşağımızda
* 2006–2008: Qırmızı qızılgül (375 Epizod)
* 2008–2011: Anna və sevgi (1–3-cü Mövsüm, 461 Epizod + 5 Xüsusi)
* 2010: İnqa Lindström – Qəlb şahzadəsi
* 2011: Danni Lovinski (*Yalnış seçim* Epizodu, 2-ci Mövsüm)
* 2012: Yuxu mehmanxanası – Vyetnam
* 2012: Təkbaşına hərəkət - Quzğun anı
* 2012–: Bütün dostluq şəraitində
* 2013: Gənc, sehrli və ölümcül qanlı bacılar
* 2013: Təkbaşına hərəkət – Şübhə elementi
* 2013: Xoşbəxtliyə aparan səyahət və ya *Provansdakı bal ayı*

İstinadlar
----------

1. ↑  "Sat1.de". 2009-09-18 tarixində arxivləşdirilib. İstifadə tarixi: 2014-08-12.
2. ↑  actor-roy-peter-link-and-his-girlfriend-nadine-ahrens-news-photo

Xarici keçidlər
---------------

* Roy Peter Link Arxivləşdirilib 2019-08-12 at the Wayback Machine – Offizielle Internetseite
* Roy Peter Link Arxivləşdirilib 2011-06-15 at the Wayback Machine – Agentur
* *Gratis-Duschen waren seine erste Gage* – Porträt in: *Berliner Zeitung* vom 26. Juni 2012
**A dream** or **Dream Or Our Dream** (Fars: یک رؤیا یا رؤیای ما) Abi və Shadmehr Aghilinin sinqlidir, bu onların Navaş və Badebin mahnılarından sonra üçüncü iş birliyidir.

Bu mahnının müharibə əleyhinə mövzusu var və Martin Lüter Kinqin məşhur nitqindən ilhamlanıb. Bu mahnı Abi və Şadmehr tərəfindən müxtəlif konsertlərdə ifa olunub və bu əsərin klipi də bizim xəyal turumuzda Siros Kordoni tərəfindən çəkilib. 10 milyondan çox baxışla bu mahnı YouTube-da ən çox baxılan fars musiqi videoları arasındadır.

Sözsüz "Arzumuz" musiqisi 2-Sima kanalında yayımlanıb və bəzi medianın reaksiyasına səbəb olub.

Bizim Arzumuz (canlı versiya)
-----------------------------

Bu versiya Şadmehr Aqilinin 1401-ci il inqilabi üsyanına dəstək konsertində canlı ifa olunub və 1402-ci il aprelin 22-də sinql olaraq buraxılıb.

İstinadlar
----------

1. ↑  "Royaye Ma (Live Version) — Single". 2023-05-19 tarixində arxivləşdirilib. İstifadə tarixi: 2023-05-19.

* Şadmehr Aqilinin rəsmi saytı
* Ebishadmehr
Bu adın digər istifadə formaları üçün bax: Təbriz zəlzələsi.

**Təbriz zəlzələsi** - 1780-ci ilin 8 yanvar tarixində yerli vaxtla 01:15-də baş vermişdir. Rixter şkalası ilə 7.7 bal gücündə olmuş, Merkalli şkalası ilə isə IX dərəcə intensivliyində hiss olunmuşdur.Zəlzələ nəticəsində təxminən 50 min nəfər ölmüşdür.

Tektonik yerdəyişmələr
----------------------

Təbriz şəhəri tektonik baxımdan aktiv regionda yerləşmişdir. Təbriz şəhəri Ərəb plitəsi ilə Avrasiya plitəsinin qovuşduğu yerdə salınmışdır. Cənub-şərqi seqmentlərin hərəkəti nəticəsində 1721-ci il zəlzələsi, şimal-qərbi seqmentlərin hərəkəti nəticəsində isə 1780-ci il zəlzələsi baş vermişdir.

Zəlzələ
-------

Zəlzələ güclü foreşokla başlamışdır. Mainşok isə çox güniş ərazini əhatə etmiş, hətta 700 km məsafədə olan Sivasda belə hiss edilmişdir. Yer səthinin yerdəyişməsi 60 km ərazidə baş vermişdi.

Ziyan
-----

O dövrün mənbələrində yazılana görə, şəhərdəki bütün tikililər zəlzələ nəticəsində məhv olmuşdur. Dağıntılar nəinki şəhərdə, həmçinni şəhər ətrafı yerlərdə də güclü olmuşdur. Dağıntının bu dərəcədə güclü olmasının səbəblərindən biri də 1721-ci ildə baş vermiş zəlzələnin şəhərin infrastrukturunu xeyli zəiflətməsi idi. 

Mənbələr zəlzələ nəticəsində həyatını itirənlərin sayı barədə müxtəlif rəqəmlər göstərir. Bu rəqəmlər 40 mindən 200 minə qədər dəyişir. 50 minin reallığa daha yaxın olduğu ehtimal edilir.

Həmçinin bax
------------

* Zəlzələ
* Şamaxı zəlzələsi (1667)

İstinadlar
----------

1. ↑  *Ambraseys N.N.; Melville C.P.* A History of Persian Earthquakes. Cambridge University Press. 2005. 54–55, 160. ISBN 9780521021876. 2018-03-22 tarixində arxivləşdirilib. İstifadə tarixi: 2019-02-11.
2. ↑  "Comments for the Significant Earthquake" (İngiliscə). National Centers for Environmental Information. 2008. 2016-12-27 tarixində arxivləşdirilib. İstifadə tarixi: 2019-02-03.
3. ↑  *Djamour Y.; Vernant P.; Nankali H.R.; Tavakoli F.* "NW Iran-eastern Turkey present-day kinematics: Results from the Iranian permanent GPS network" (PDF). Earth and Planetary Science Letters. 307 (1–2). 2011: 27–34. doi:10.1016/j.epsl.2011.04.029.
4. ↑  *Hessami K.; Pantosti D.; Tabassi H.; Shabanian E.; Abbassi M.R.; Feghhi K.; Solaymani S.* "Paleoearthquakes and slip rates of the North Tabriz Fault, NW Iran: preliminary results" (PDF). Annals of Geophysics. 46 (5). 2003: 903–915. doi:10.4401/ag-3461. 2022-04-01 tarixində arxivləşdirilib (PDF). İstifadə tarixi: 2019-02-11.

| ⛭1779 ← • 1780-ci ildəki zəlzələlər • → 1781 |
| --- |
| Aprel | Təbriz zəlzələsi (1780) |
Birinci nəşrin başlıq səhifəsi
**Mary Barton** — ingilis yazıçı Elizabet Qaskellin ilk romanı.

Haqqında
--------

1848-ci ildə nəşr olunub. Hekayə 1830-cu və 1840-cı illər əsnasında İngiltərənin Mançester şəhərində qurulur. Yazıçı o zaman İngiltərədə, Mançesterdə sənaye və çartizmin mərkəzi olan Mançester şəhərində yaşamışdır. O, fəhlələrin ağır həyatının şahidi olmuş, 1940-cı illərdəki aclıq zamanı işsizlərə kömək etmək üçün çox çalışmışdır. Bu romanında o, 1940-cı illərdə Mançester işçilərinin vəziyyətini təsvir etmişdir. Qaskell fəhlələrə yazıq adamlar kimi deyil, hörmətə layiq insanlar kimi davranırdı. İşçilər çətin şəraitdə yaşasalar da, həmişə cəsarətlərini, nikbinliklərini və insan ləyaqətlərini itirmirlər. Məqsədləri uğrunda mübarizə aparmağa, özlərini qurban verməyə həmişə hazırdılar. Onların birliyi ən çətin sınaqlarda möhkəmlənir. Con Bartonun surəti vasitəsilə Qaskell fəhlələrdə sinfi şüurun tədricən oyanması prosesini göstərir. Con Barton sadə fəhlədən öz rayonunda Həmkarlar İttifaqı üzvünə və Çartistlərin liderinə qədər yüksəldi. Gəncliyinin mürəkkəbliyini dərk etməyən Con Barton sənaye böhranı zamanı işini itirdikdən və xəstə uşağı ac qaldıqdan sonra müflis olduğunu başa düşməyə çalışır: "Mən həftələrlə evdə işsiz qalanda varlılar öz işini mənimlə bölüşmürlər. Çalışa bildikcə onların köləsiyik, onların sərvətini alın tərimizlə qazanırıq, amma sanki ayrı aləmlərdə yaşayırıq". Qaskell istehsalçıları nifrət və qəzəblə təsvir edərək, onların xalqa problem yaratdıqlarını göstərir. Karson ac və çılpaq insanların karikaturasını çəkir. Qəzəblənən işçilər onu öldürmək qərarına gəlirlər. Bu gərgin vəziyyətdə işçilərlə istehsalçılar arasında aparılan danışıqlar heç bir nəticə vermədikdə baş verir.

Mənbə
-----

* Alison Chapman, *Elizabeth Gaskell: Mary Barton-North and South*, Duxford, Palgrave Macmillan, 1999, 192 p. (ISBN 978-1-84046-037-7)

Həmçinin bax
------------

| ⛭Elizabet Qaskell |
| --- |
| Romanlar | *Mary Barton* (1848) • *Kranford* (1851–53) • *Rut* (1853) • *Şimal və Cənub* (1854–55)
 • *Mənim xanımım Ludlov* (1859 qısa roman) • *Silviyanın aşiqləri* (1863) • *Zövcələr və qızlar:Bir gündəlik hekayə* (1865) |  |
| Öykü kolleksiyaları | *Süpürgəlik bağ evi* (1850) • *Qoca tibb bacısısının hekayəsi* (1852) • *Lizzi Ley* (1855) • *Divan ətrafında* (1859) • *Kaftar Lois* (1861) • *Bir qaranlıq gecə işi* (1863) |
| Öykülər (qismən) | "Milad Fırtınalaır və Günəş İşıqları" (1848) • "Harrison bəyin etirafları" (1851) • "Kavalye hekayəsi" (1853) • "Öncə yarı ömürboyu" (1855) • "Bir məlun yarış" (1855) • "Mançester izdivacı" (1858) • "Atabir qardaşlar" (1859) • "Boz qadın" (1861) • "Filips əmioğlu" (1864) |
| Qeyri-bədii  | *İngiltərədə Son Nəsil* (1849) • *Şarlotte Brontenin həyatı* (1857) |


|  |  |
| --- | --- |
|  | ***Ədəbiyyat** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Rede Integrada de Transporte (Kuritiba, Braziliya) sistemi dayanacağı
**Metrobus** — ən müasir, əlverişli və üstün şəhər nəqliyyatı növüdür. Üç əsas müsbət parametri vardır: 

1. Qısa hərəkət intervalı və tez çatdırma,
2. Əhalinin yüksək sıxlığı olan şəhərin mərkəzi hissələrinə işləyə bilməsi,
3. Uyğunlaşma, ekoloji təmiz, alternativ nəqliyyat rejimi və komfortluq.

1. Metrobus, metro ilə avtobusun birləşməsi nəticəsində meydana çıxmış bir ictimai şəhər sərnişindaşıma növüdür.

2. Metrobus xəttində istifadə olunan nəqliyyat vasitələrinə aid məlumatlar

Metrobus xətdində istifadə olunan nəqliyyat vasitələri elektron idərəetmə sisteminə malikdir.

3. Metrobus iş prinsipi. Layihə üzrə nəzərdə tutulmuş xüsusi hərəkət zolaqlarına malik olduqlarından metrobus nəqliyyatı onların hərəkəti üçün nəzərdə tutulmuş həmin xətlərdə çox böyük surətlə hərəkət edə bilir. Metrobusların digər xüsusi hərəkət zolaqlı yollarla müqayisədə bəzi önəmli fərqli xüsusiyyətləri vardır.

• Dayanacaqlararası məsafə digər ictimai nəqliyyat (avtobus) sistemlərinə nisbətən daha uzundur.

• Gediş haqqı sərnişinin dayanacağa daxil olmasından əvvəl dayanacaqətrafı və yaxud digər ictimai nəqliyyat ödəmə terminallarında əvvəlcədən ödənilir.

• Metrobus yollarında ümumilikdə tək bir xatt fəaliyyət göstərir.

• Sərnişinlər ümumi qapılardan daxil olur və düşürlər.

• Minib-düşmələrin asınlıqla həyata keçirilməsi və vaxt itkisinin qarşısının alınması üçün dayanacaq platforması ilə metrobusa giriş yüksəklikləri eynidir və pilləli çıxış yoxdur.

• İstifadə olunan nəqliyyat vasitələrinin sərnişindaşıma və sərnişingötürmə həcmi daha yüksəkdir.

• Bu xətlərdə əlavə kat və ya kiçik tutumlu nəqliyyat vasitələrinində istifadə olunan kartlardan istifadə olunması doğru deyildir.

Bu özəlliklər səbəbi ilə sistemdən yararlanan-istifadə edən sərnişin sayı digər şəhər ictimai sərnişindaşıma sistemlərindən daha yüksəkdir. Sərnişinçatdırma vaxtı isə digər şəhər ictimai sərnişindaşıma sitemlərdən təqribən 30 % azdır.

Metrobuslar inkişaf etmiş naviqasiya sistemi ilə təchiz edilmişdir. Hazırda, dünyada bu texniki özəlliklərə və yüksək texniki standartlara malik və intensiv istehsal edilən başqa bir nəqliyyat vasitələri mövcud deyildir.

Metrobus sisteminin qurulması və texniki istismar xərcləri metro və digər oxşar ictimai sərnişindaşıma sistemlərindən dəfələrlə ucuz olduğundan dünyada inkişaf etmiş bir çox ölkələrdə geniş şəkildə tətbiq edilməkdədir.

Bakı şəhərində Metrobus nəqliyyatının tətbiqi və mümkün hərəkət marşrutlarını ilk dəfə Çingiz Rəhimov təklif etmişdir.

Mənbə
-----

* Çingiz Rəhimov, Bakı şəhərində avtobus sərnişin daşımalarının təşkilində müasir üsulların tətbiqi
* Chingiz Rehimov МЕТОДЫ ОПРЕДЕЛЕНИЯ ТРЕБУЕМОГО КОЛИЧЕСТВА ЛЕГКОВЫХ АВТОМОБИЛЕЙ ТАКСИ И ПРАКТИКА МИРОВЫХ СТРАН В ЭТОЙ ОБЛАСТИ Arxivləşdirilib 2012-09-06 at the Wayback Machine
**Mett Stiven LeBlan** (*ing.* Matt Steven LeBlanc; 25 iyul 1967, Nyuton[d], Massaçusets) — amerikalı aktyor. NBC sitkomu Dostlar serialında Coyi Tribiani rolunu canlandırıb. *Dostlar* serialında uğurlu roluna görə 3 dəfə Emmi mükafatına nominasiya qazanmışdır. *Epizodlar* serialında özünün bədii versiyası olaraq rol almışdır.

Həyatı
------

Mett LeBlenk 25 iyul 1967-ci ildə Massaçusets ştatının Nyuton şəhərində anadan olub. Onun anası Patrisia italyan əsilli ofis meneceri, atası Pol LeBlan isə fransız-kanada əsilli mexanik idi. O, 17 yaşında karyerasını model olaraq başlamaq üçün Nyu-Yorka köçdü. Qısa müddət sonra aktyorluğa başladı.

Mett 2003-cü ildə İngiltərədə doğulmuş amerikalı model Melissa Maknayt ilə evləndi. 2004-cü ildə onların bir qızı dünyaya gəldi. 2006-cı ildə isə cütlük ayrıldı.

Karyerası
---------

Mett ilk dəfə 1987-ci ildə *"Heinz"* şirkətinin reklam çarxında rol aldı. Sonradan bir neçə televiziya seriallarında kiçik və qonaq rollar aldı. Mett *Dostlar* serialında ağıldan kəm, amma sevimli rol olan Coyi Tribiani roluyla müvəffəqiyyət qazandı. Bu obrazı 10 il *Dostlar* serialında və 2 il *Joey* serialında olmaqla, 12 il davam etdi. Bu müddət ərzində o, həmçinin *İtaliyalı axtarılır* (1994), *Ed* (1996), *Fəzada itkin* (1998), *Çarlinin mələkləri* (2000) və onun davamı olan *Çarlinin Mələkləri: Tam qaz gücü* (2003) filmlərində rol aldı.

*Joey* serialının ləğvindən sonra Mett aktyorluğuna 5 il fasilə verəcəyini bildirdi. 2011-ci ildən etibarən *Epizodlar* serialında özünün bədii obrazını canlandırmağa başladı. 2012-ci ildə keçirilən 69-cu Qızıl Kürə Mükafatlarında Mett televiziya serialında, musiqili və ya komediyada *"Ən yaxşı aktyor"* nominasiyasında Qızıl Kürə mükafatı qazandı və əlavə olaraq 4 Emmi mükafatına namizəd oldu.
Mett 2016-cı ildə yayımlanmağa başlayan CBS sitkomu *Planlı adam* serialında baş rolu ifa etməyə başladı və serial 2020-ci ildə ləğv edildi.

İstinadlar
----------

1. ↑  Matt Leblanc // GeneaStar.
2. ↑   Arxivləşdirilib 2022-05-03 at the Wayback Machine *People*. 19 may, 2003
3. ↑   Arxivləşdirilib 2020-02-26 at the Wayback Machine *Italo-Americano*. 16 oktyabr, 2015
4. ↑   Arxivləşdirilib 2015-01-07 at the Wayback Machine *The Daily Telegraph*. 17 may, 2014 tarixində dərc olunub.
5. ↑   Arxivləşdirilib 2022-02-09 at the Wayback Machine *The Times*. 20 mart, 2018 tarixində dərc olunub.
6. ↑   Arxivləşdirilib 2016-05-31 at the Wayback Machine *People*. 17 aprel, 2006 tarixində dərc olunub.
7. ↑   Arxivləşdirilib 2016-09-13 at the Wayback Machine *People*. 6 aprel, 2006 tarixində dərc olunub.
8. ↑   Arxivləşdirilib 2018-08-27 at the Wayback Machine *The Hollywood Reporter*. 27 iyun, 2014 tarixində dərc olunub.
9. ↑   Arxivləşdirilib 2013-09-24 at the Wayback Machine Access Hollywood. 4 yanvar, 2011 tarixində dərc olunub.
10. ↑   *Golden Globes.*
11. ↑   Arxivləşdirilib 2016-10-04 at the Wayback Machine *Deadline Hollywood.* 21 iyun, 2016 tarixində dərc olunub.
**Ualli** – Manna dövlətinin bizə məlum olan beşinci hökmdarı, hökmdar Ahşerinin oğlu. Ualli atası üsyançılar tərəfindən öldürüldükdən sonra hakimiyyət gəlmişdir. O, Ahşeridən fərqli olaraq Assurla olan münasibətləri qaydaya salmağa çalışmış, oğlu Erisinini və qızını Assur hökmdarına girov göndərdi. Buna cavab olaraq Aşşurbanipal Mannaya özünün sülh elçisini göndərmişdi.

Aşşurbanapalın *"B silindri"*ndəki kitabəsində Uallinin hakimiyyətə gəlməsi haqqında deyilir:

> 
> *"[Aşşur və] İştar mənim hökmdarlığıma hörmət etməyən Ahşerini onun qullarının əlinə verdilər. Onun [ölkə adamları] ona garşı qiyam qaldırdılar və onun meyitini küçəyə atdılar. Sonra onun oğlu Ualli onun taxtına əyləşdi."*
> 
>

İstinadlar
----------

1. ↑  Azərbaycan tarixi (yeddi cilddə), I cild, Bakı, 2006
2. ↑  S. Əliyarlı – Azərbaycan tarixi, Bakı Dövlət Universitetinin nəşri, Bakı, 2009
3. ↑  AVİU № 72
4. ↑  S. Qaşqay – Qədim Azərbaycan tarixi mixi yazılı mənbələrdə, Bakı, 2007

Həmçinin bax
------------

* Mannalılar
* Azərbaycan türklərinin etnogenezi

| ⛭**Manna** |
| --- |
| Hökmdarlar | İranzu  • Aza  • Ullusunu  • Ahşeri  • Ualli | Manna |
| Abidələr | Dinhatəpə  • Göytəpə  • Həftəvantəpə  • Həsənlitəpə  • Marlıqtəpə  • Oğlanqala  • İzirtu |
| Tayfalar | Mannalılar  • Kaspilər  • Maqlar  • Hürrilər  • Skiflər  • Madaylar  • Lulubilər  • Kutilər |
**Metod** (yunanca: "methodos") — anlayışının özü "davam etmək", "izləmək" mənasını bildirir. Metod özlüyündə insanların dərki, islahatçı fəaliyyətinin təşkili və idarə olunması üçün lazım olan üsul və priyomlar sisteminin məcmusudur. Metod – elementləri qanunlar və kateqoriyalar, həmçinin praktiki-konkret dərketmə fəaliyyətinin nizamlama prinsipləri olan mürəkkəb struktura malikdir.

Obyekt-yönlü proqramlaşdırmada: hər hansı sinfə (CLASS), yaxud obyektə aid olan funksiya və ya prosedur. Prosedurlu proqramlaşdırmadakı prosedur kimi, metod hansısa əməliyyatı yerinə yetirmək üçün müəyyən sayda deyimlərdən (STATEMENT) ibarətdir, giriş arqumentləri yığınına və qaytarılan qiymətə malikdir. Metodları iki qrupa ayırırlar: sadə metodlar və statistik metodlar:

• sadə metodlar obyektin verilənlərinə (verilmiş sinfin konkret nüsxəsinə) erişə bilir

• statistik metodlar obyektin verilənlərinə erişə bilmir və onlardan istifadə etmək üçün verilmiş sinfin nüsxələrini yaratmağa gərək yoxdur.

Metodlar hər hansı sinfin obyektinin verilənlərinə çatmaq üçün interfeys təqdim edir. Metodun təqdim etdiyi giriş səviyyəsindən asılı olaraq, onları aşağıdakı növlərə ayırırlar:

• açıq (public) interfeys – verilmiş sinfin bütün istifadəçiləri üçün ümumi interfeys;

• qorunmuş (protected) interfeys – verilmiş sinfin bütün varisləri üçün daxili interfeys;

• qapalı (private) interfeys – yalnız verilmiş sinfin daxilindən erişməyin mümkün olduğu interfeys.

Ədəbiyyat
---------

* İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı, 996 s.

İstinadlar
----------

* 

1. ↑  "QENDER İNSAN HÜQUQLARI SİSTEMİNDƏ" (PDF). 2016-03-05 tarixində arxivləşdirilib (PDF). İstifadə tarixi: 2011-03-29.
**Toplanmış canavargiləsi** (*lat.* Daphne glomerata)

Təbii yayılması
---------------

Şərqi Qərbi Türkiyədə, Qafqazda təbii halda yayılmışdır.

Botaniki təsviri
----------------

Həmişəyaşıl, hündürlüyü 30 sm-ə çatan, kökü üzdə olan koldur. Budaqları şaxələnmiş, çoxsaylı, cavan zoğları yuxarı qal xandır. Yarpaqları zoğların uclarında sıx yerləşmiş, uzunluğu 3–5 sm və eni 1,5 sm olan, əks-yumurtavari, uzunsovdan lansetvari və ya ellipsvari-lansetvariyədək dəyişir, bünövrəsinə tərəf daralmış, küt və ya ucu biz, iynəli, parlaq, çılpaq, dərili, sıx yaşıl, qısa saplaqlarda yerləşir. Çiçəkləri çox güclü şirin qoxulu, krem rəngli-ağ, 2–6 ədəd qoltuq salxımlarda yerləşərək iri, mürəkkəb, uc başcıqları formalaşdırır. Kasacığın borucuğunun uzunluğu 1,5 sm, nazik, çılpaq, bəzən çəhrayıtəhər, kasacığın əyrisinin diametri 1,5 sm-dək, hissələri uzunsov, kütdür. Çəyirdəkləri çəhrayı və ya qırmızı, ətlidir. İyun – iyul aylarında yarpaqlar açıldıqdan sonra çiçəkləyir.

Ekologiyası
-----------

İstiyə, soyuğa, küləyə, quraqlığa davamlıdır. −23 °C şaxtalara dözür.

Azərbaycanda yayılması
----------------------

Böyük və Kiçik Qafqazda təbii halda yayılmışdır.

İstifadəsi
----------

Yüksək dekorativ bitkidir, mədəni şəraitdə az istifadə edilir.

İstinadlar
----------

* Tofiq Məmmədov, "Azərbaycan dendroflorasi" V cild, Baki, "Elm", 2019, 370 səh.

|  |  |
| --- | --- |
| Taksoneyniləşdirmələri | 
* Wikidata: Q17581379
* Wikispecies: Daphne glomerata
* EoL: 5468300
* EPPO: DAPGL
* GBIF: 7311312
* GRIN: 447439
* IPNI: 831230-1
* Plant List: kew-2756981
* POWO: urn:lsid:ipni.org:names:831230-1
* Tropicos: 32000479
* WFO: wfo-0000637620

 |
USS Monitor adlı bir gəmiyə aid şəkildə görünən bölüm
**Turret** — gəmilərdə və ya qalalarda topun maşın hissəsini və topçuları qoruyacaq şəkildə düzəldilmiş zirehli qüllə. Burada bir və ya daha çox silah ola bilər. Günümüz döyüş gəmilərində bu bölüm dönərək hərəkət edə bilməkdədir. turret quruluşu, ilk boynuna götürdüyü personalı və silaharı qoruma funksiyasının yanında, yağışlı havalarda da üstünlük təmin etməkdədir. turret qurğusu, ümumiyyətlə gəminin göyərtəsinə fiziki olaraq bağlı olmayıb; yalnız bir oyuq üzərində hərəkət edəcək şəkildə nəzərdə tutulmuşdur. Bu da, gəminin Alabora olması vəziyyətində taretin düşə biləcəyi mənasını verər.

İstinadlar
----------

Ədəbiyyat
---------

* Capt. S. W. Roskill, RN, HMS Warspite, Classics of Naval Literature, Naval Institute Press, 1997 ISBN 1-55750-719-8
* The Nelson design was an adaption of an earlier planned battleship with two turrets before the bridge and a single one behind the bridge but in front of the aft superstructure.
**Mehdizadə Rauf Nurəddin oğlu** — texniki elmləri üzrə, elmlər doktoru. 1967-ci ildə Moskva Energetika İnstitunun, Azərbaycanda "Yüksək gərginliklərin" (yaradıcısı) banisi akademik Ç.M. Cuvarlının rəhbərlik etdiyi "Yüksək gərginliklər fizikası və texnikası" laboratoriyasına qəbul olunmuşdu. Həmin labaratoriyanın mühəndis vəzifəsindən aparıcı elmi işçiyə qədər, yüksəlmişdir. Ailəlidir 1 övladı var.

Elmi nailiyyətləri
------------------

Mehdizadə R.N. yüksək elektrik sahələrinin və elektrik boşalmalarının materiallara təsirini, vakum aralığının, maye və bərk elektrik izolyasiyalarının elektrik deşilməsi proseslərinin mexanizminin öyrənilməsi və onların elektroenergetika, elektrotexnika və xüsusi təyinatlı cihaz və qurğularda tətbiq edilməsi ilə məşğul olmuşdur. 1981-ci ildə Mehdizadə R.N. Leninqrad politexnik İnstitunda namizədlik dissertasiyasını müdafiə etmiş. 1988-ci ildə Cuvarlı Ç.M. və Qorin Y.V. ilə birlikdə "Elektromənfi qazlarda tacvari boşalma" adlı monoqrafiya dərc etdirmişdir. 2002-ci ildən əvvəlcə "Yüksək gərginliklərin Fizikası və texnikası", sonradan isə "tətbiqi elektrodinamikanın müasir metodları" labaratoriyalarına rəhbərlik etmişdir. 2010-cu ildə elmlər doktoru dissertasiyasını müdafiə etmişdir. Mehdizadə R.N. 160-dan çox elmi məqalə və 15 müəlliflik şəhadətnaməsi-potentin müəllifidir. Onun rəhbərliyi ilə bir neçə namizədlik dissertasiyaları müdafiə edilmişdir. Mehdizadə R.N. ömrünün axırına qədər "Energetikanın problemləri" elmi-texniki jurnalının məsul redaktoru vəzifəsində və "Energetikanın fiziki və texniki problemləri" adlı Beynəlxalq Konfransının Azərbaycan tərəfindən elmi katibi vəzifəsini yerinə yetirmişdir. 2005-ci ildə "əməkdar mühəndis" fəxri adına layiq görülmüşdür.

Mükafatları
-----------

2005-ci ildə Azərbaycan Respublika Prezidentinin fərmanı ilə R.N.Mehdizadə Azərbaycan Respublikasının "Əməkdar Mühəndis"i fəxri adına layiq görülmüşdür.
Vikipediyada bu adlı digər şəxslər haqqında da məqalələr var; bax: Rauf.

**Talışinski Rauf Rəfail oğlu** (*azərb.* Rauf Rəfail oğlu Talışinski‎; d. 16 noyabr 1956, Azərbaycan; ö. 8 may 2018, Bakı, Azərbaycan ) — Azərbaycan jurnalistikasının tanınmış simalarından biri, Echo.az saytının və "*Exo*" qazetinin təsisçisi və baş redaktoru.

Həyatı
------

Rauf Talışinski 16 Noyabr 1956-cı ildə Azərbaycanın tanınmış ziyalı və zadəgən ailələrindən birində anadan olub. 1978-ci ildə Moskva Dövlət Universitetinin Jurnalistika fakültəsini bitirib. Həmin fakültədə aspirantura təhsili alıb. O, filologiya elmləri üzrə fəlsəfə doktorudur.

Fəaliyyəti
----------

Talışinski "*Molodej Azerbaydjana*" (1978-1981), "*Vışka*" qəzetlərində çalışıb, 1981-1989-cu illərdə "İzvestiya" qəzetinin Azərbaycan üzrə müxbiri,1990-cı ildən "*Ayna*" və "*Zerkalo*" qəzetinin rəhbərlərindən biri olaraq müasir Azərbaycan jurnalistikasının formalaşmasında böyük rol oynayıb. R.Talışinski 2001-ci ildən bu günə kimi isə "*Exo*" qəzetinin baş redaktoru postunda çalışıb.

Mükafatları
-----------

Rauf Talışinski jurnalistikanın inkişafındakı xidmətlərinə görə "*Əməkdar jurnalist*" fəxri adına layiq görülüb.

Ölümü
-----

2018-ci il mayın 8-ində qəfil ürəktutmasından vəfat edib.

Həmçinin bax
------------

* Exo (qəzet)
* Əməkdar jurnalist
* Vışka (qəzet)

İstinadlar
----------

1. 1 2  "Exo"nun baş redaktoru Rauf Talışinski vəfat etdi". 2019-04-26 tarixində arxivləşdirilib. İstifadə tarixi: 2018-05-08.
2. 1 2  "Exo" qəzetinin baş redaktoru Rauf Talışinski vəfat edib". 2018-05-08 tarixində orijinalından arxivləşdirilib. İstifadə tarixi: 2018-05-08.
Vikipediyada bu ad-soyadlı digər şəxslər haqqında da məqalələr var; bax: Rauf Hüseynov.

**Rauf Rüstəm oğlu Hüseynov** (4 mart 1940, Bakı) — Azərbaycan fiziki; Fizika-riyaziyyat elmləri doktoru, AMEA-nın müxbir üzvü (30.06.2014).

Həyatı
------

Rauf Hüseynov 4 mart 1940-cı ildə Bakıda anadan olmuşdur. 1962-ci ildə Bakı Dövlət Universitetinin fizika fakültəsini bitirmişdir.

Elmi fəaliyyəti
---------------

Bakı Dövlət Universitetinin Fizika fakültəsində müxtəlif ixtisas və ümumi fizika kurslarından dərs deyib. 

Rauf Hüseynov "Yarımkeçiricilərin və dielektriklərin fizikası" ixtisası üzrə "Kristalda eksiton spektrinin dayanıqsızlığı ilə bağlı olan elektron faza keçidi" mövzusunda namizədlik dissertasiyası, "Güclü anizotropiyaya malik olan yarımkeçiricilərdə və yarımkeçirici strukturlarda Kulon qarşılıqlı təsir və kollektiv hadisələr" mövzusunda isə doktorluq dissertasiyası müdafiə etmişdir. 

30 iyun 2014-cü ildə Azərbaycan Milli Elmlər Akademiyasının müxbir üzvü seçilmişdir.

AMEA Fizika İnstitutu nəzdində İxtisaslaşdırılmış Doktorluq Müdafiə Şurasının üzvüdür.

Elmi əsərləri
-------------

* R.R.Hüseynov, L.V.Keldış. "Kristalın elektron spektrinin eksiton dayanıqsızlığı halında faza keçidin növü haqqında".
* R.R.Hüseynov. "Elektron spektri güclü anizotropiyaya malik olan yarımkeçiricilərdə elektron-deşik mayesi".
* R.R.Hüseynov. "İfratqəfəsdə eksitonların eninə hərəkətinin spektri".

İstinadlar
----------

1. ↑  "Hüseynov Rauf Rüstəm oğlu". 2022-07-05 tarixində arxivləşdirilib. İstifadə tarixi: 2022-01-29.
2. ↑  "Hüseynov Rauf Rüstəm oğlu" (az.). science.gov.az. 2017. 2021-04-21 tarixində arxivləşdirilib. İstifadə tarixi: 2017-03-28.
3. ↑  "qafqazinfo.az". 2016-03-05 tarixində orijinalından arxivləşdirilib. İstifadə tarixi: 2014-07-05.


|  |  |
| --- | --- |
|  | *Alim ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Vikipediyada bu adlı digər şəxslər haqqında da məqalələr var; bax: Rauf.

**Rauf Firudin oğlu Məmmədov** (26 yanvar 1956, Kirovabad) — azərbaycan rejissoru, rəssam.

Həyatı
------

Rauf Firudin oğlu 26 yanvar 1956-cı ildə Gəncə şəhərində anadan olub. Orta məktəbi bitirəndən sonra Azərbaycan Kənd Təsərrüfatı İnstitutuna qəbul olub.

Yaradıcılığı
------------

Çingiz Aytmatov haqqında sənədli film hazırlayan, Rusiyada yaşayan azərbaycanlı rejissor Rauf Məmmədovun rəhbərlik etdiyi qrup da bir sıra çəkilişlər aparıb. R. Məmmədovla bərabər Rusiyadan Bakıya gələcək çəkiliş qrupuna Vladimir Saviçev, Andrey Kvardakov və Aleksey Xromov daxil idi. "Əsrə bərabər əsr" adlanacaq sənədli filmdə MDB ölkələri rəhbərlərindən, ABŞ-nin keçmiş prezidenti Bill Klintondan, Türkiyənin keçmiş prezidenti Süleyman Dəmirəldən, Nobel mükafatı laureatı Qabriel Qarsia Markesdən və başqa şəxslərdən müsahibələr götürmək planlaşdırılmışdı. Filmin yaradıcıları bu sırada Azərbaycan prezidenti İlham Əliyevdən də müsahibə götürmək niyyətində idilər.

Filmoqrafiya
------------

İstinadlar
----------

Həmçinin bax
------------

Xarici keçidlər
---------------
**Rauf Cəmil oğlu Nərimanbəyli** (1929)—Musiqi akademiyasının professoru.

Həyatı
------

Rauf Cəmil oğlu Nərimanbəyli 1929-cu ildə, Bakıda anadan olmuşdur. 1954-cü ildə Ü.Hacıbəyov adına Azərbaycan Dövlət Konservatoriyasını fərqlənmə diplomu ilə bitirmişdir. 1973-cü ildən dosent, 1994-cü ildən professor adı almışdır. Pedaqoji fəaliyyətinə kamera-ansamblı sinfində konsertmeyster kimi başlamışdır.
1961-ci ildən kafedranın müəllimidir.

1967-71-ci illərdə konservatoriyada ifaçılıq fakültəsinin dekanı vəzifəsində çalışmışdır.

1976-cı ildən 1993-cü ilədək kamera ansamblı kafedrasının müdiri, 1993-1999-cu illərdə orkestr şö’bəsinin dekanı olmuşdur.

1999-cu ildən kamera ansamblı kafedrasının müdiridir.

Məzunlarının sayı 250-yə yaxındır. Onlardan çoxu respublika, şəhər ali təhsil ocaqları arasında keçirilən müsabiqə və festivalların qalibləridirlər. Əksəriyyəti BMA, musiqi məktəblərində, tədris ocaqlarında fəaliyyət göstərir, bəziləri isə öz fəaliyyətini respublikadan kənarda davam etdirirlər.

İstinadlar
----------

Həmçinin bax
------------

Xarici keçidlər
---------------
**"Rəqs"** (*fr.* La Danse) —1910-cu ildə fransız rəssam Anri Matiss tərəfindən çəkilmiş rəsm əsəri. Rəsm əsərinin iki versiyası mövçuddur: birinçi Nyu-York Müasir incəsənət muzeyində, rəsmin ikinçi daha çox tanınan versiyası Sankt-Peterburq şəhərində Ermitaj muzeyində saxlanılır.

Yaranma tarixi
--------------

Moskvalı kolleksiyaçı Sergey Şukin 1906-cı ildə rəssamın parisdəki emalatxanasını ziyarət etmiş və ona mülkünün giriş pilləkəni üçün üç dekorativ panno sifariş etmişdir.

Bu seriyadan olan iki rəsm əsəri "Rəqs" və "Musiqi" indi Ermitajda saxlanılır, üçünçü "Çimmək və ya Meditasiya" pannosu isə tamamlanmamış, yalnız rəssamın eskizləri qalmışdır.

Rusiyaya yola düşməzdən əvvəl rəsm 1910-cu ilin Payız salonunda Qran-Palda sərgilənmiş və qalmaqala səbəb olmuşdur. Sifarişçini arxasıyca dəli, dekadent zir-zibili yığıçısı adlandırmışdılar.

İnqilabdan sonra Şukinin kolleksiyası milliləşdirilmiş və "Rəqs" bütün digər impressionistləlrə birgə Sankt-peterburqa Ermitajın kolleksiyasına verilmişdir.

1930-cu ildə amerikalı kolleksiyaçı Albert Barns Matissə mövzunun sonraki inkişafını tapdığı indi "Paris rəqsi" adlanan (Müasir İncəsənət Muzeyi, Paris) iri həcmli "Rəqs" (1932) pannosu sifariş edir..

Süjet
-----

Rəsmin kompozisiyası və fiqurların forması U. Bleykin "Oberon, Titaniya və Bakın pərilərlə rəqsi" (1786) suluboya işini xatırladır

Rəsmin sujetini Matiss kolliurda gördüyü xalq oyunlarından götürmüşdür."Rəqsin" digər versiyası Yunan vaza rəssamlığı və Sergey Dyaqilevin Parisdəki Rus mövsümlərinin təəssüratı altında yaranmışdır. Tablonun əsas ifadə vasitəsi — təsvir vasitələrinin lakonikliyinin rəsmin böyük ölçüsü ilə ahəng təşkil etməsidir. "Rəqs" cəmi üç rənglə çəkilmişdir. Göy rənglə səma, çəhrayı rənglə-rəqqasların bədəni, yaşıl boya ilə təpə təsvir edilmişdir. Rəsmdə təpənin başında əl-ələ rəqs edən beş çılpaq insan təsvir edilmişdir.

İstinadlar
----------

1. ↑  Dövlət Ermitaj Muzeyi — Rəqs [*ölü keçid*]
2. ↑  "Matissin Rəqsi". 2008-05-28 tarixində orijinalından arxivləşdirilib. İstifadə tarixi: 2015-11-02.
3. ↑  "Tate qalereyası U. Bleykin rəsmi". 2022-01-21 tarixində arxivləşdirilib. İstifadə tarixi: 2015-11-02.
**Rəqəmsal irs** (*ing.* Digital heritage) — mədəniyyət, təhsil, elm, idarəetmə resurslarından, həmçinin texniki, hüquqi, tibbi və digər xarakterli informasiyadan ibarətdir. Yəni, rəqəmsal irs rəqəmsal formada yaradılmış və ya mövcud analoq resurslarından rəqəmsal formaya çevrilmiş mədəniyyət, təhsil, elm və idarəetmə sahələrinə aid resursları, həmçinin texniki, hüquqi, tibbi və digər informasiya növlərini əhatə edən məfhum kimi müəyyən edilir. İstənilən halda onlar insanlar tərəfindən zaman və ərazi sərhədlərindən asılı olmayaraq istifadə edilir.

Rəqəmsal materiallar fasiləsiz artan, müxtəlif formatlarda təqdim edilən mətn sənədlərinidən, verilənlər bazasından, hərəkətsiz və hərəkətli təsvirlərdən, səsli və qrafik materiallardan, proqram təminatı və veb-səhifələrdən ibarətdir. Çox vaxt bu materiallar qısa müddətə yazılır və onların yaradılması, saxlanması və idarə edilməsinə yönələn məqsədyönlü tədbirlərin görülməsini tələb edir.

Bu resursların çoxu uzunmüddətli dəyərə və əhəmiyyətə malikdirlər, indiki və gələcək nəsillər üçun qorunması və saxlanması zəruri olan irsi özündə əks etdirir. Belə fasiləsiz artan irs istənilən dildə, dünyanın istənilən yerində mövcud ola bilər və istənilən insan bilikləri və ifadə formaları sferasına aid ola bilər.

Ədəbiyyat
---------

* Хартия о сохранении цифрового наследия, Принята 15 октября 2003 года, (Резолюция принята по докладу Комиссии V на 18-м пленарном заседании 15 октября 2003 г.
* Доклад Генерального директора относительно проекта Хартии о сохранении цифрового наследия, Организация Объединенных Наций по вопросам образования, науки и культуры Исполнительный совет EX, Сто шестьдесят четвертая сессия, 164 EX/21, Париж, 9 апреля 2002 г.

Xarici keçidlər
---------------

* "Charter on the Preservation of Digital Heritage". UNESCO. October 15, 2003. Retrieved July 9, 2015.


1. ↑  "Arxivlənmiş surət". 2022-05-18 tarixində arxivləşdirilib. İstifadə tarixi: 2017-05-22.
2. ↑  "Arxivlənmiş surət" (PDF). 2017-06-15 tarixində arxivləşdirilib (PDF). İstifadə tarixi: 2017-05-22.
**Rəqəmsal bankçılıq** — bank xidmətlərinin internet üzərindən çatdırıldığı onlayn bankçılığa keçid üçün daha geniş kontekstin bir hissəsidir. Ənənəvi bankçılıqdan rəqəmsal bankçılığa keçid tədricən olub və davam edir. Rəqəmsal bankçılıq yüksək səviyyəli proseslərin avtomatlaşdırılmasını və veb-əsaslı xidmətləri əhatə edir və bank məhsullarını çatdırmaq və əməliyyatları təmin etmək üçün institutlararası xidmət tərkibinə imkan verən API-ləri əhatə edə bilər. O, istifadəçilərə masaüstü, mobil və ATM xidmətləri vasitəsilə maliyyə məlumatlarına daxil olmaq imkanı verir.

Təsvir
------

Rəqəmsal bank onlayn bankçılıq və ondan kənarda olan virtual prosesi təmsil edir. Başdan sona bir platforma olaraq, rəqəmsal bankçılıq istehlakçıların gördüyü cəbhəni, bankirlərin serverləri və idarəetmə panelləri vasitəsilə gördükləri arxa tərəfi və bu qovşaqları birləşdirən ara proqram təminatını əhatə etməlidir. Nəhayət, rəqəmsal bank bütün xidmət platformalarında bankçılığın bütün funksional səviyyələrini asanlaşdırmalıdır. Başqa sözlə, o, baş ofis, filial, onlayn xidmət, bank kartları, bankomat və satış məntəqəsi maşınları ilə eyni funksiyaları yerinə yetirməlidir.

Rəqəmsal bankçılığın sadəcə mobil və ya onlayn platformadan daha çox olmasının səbəbi onun orta proqram həllərini ehtiva etməsidir. Middleware əməliyyat sistemləri və ya verilənlər bazalarını digər proqramlarla birləşdirən proqramdır. Risklərin idarə edilməsi, məhsul inkişafı və marketinq kimi maliyyə sənayesi şöbələri də həqiqətən tam rəqəmsal bank hesab olunmaq üçün orta və arxa hissəyə daxil edilməlidir. Təhlükəsizliyi və hökumət qaydalarına uyğunluğu təmin etmək üçün maliyyə institutları ən son texnologiyaların önündə olmalıdır.

Tarixi
------

Rəqəmsal bankçılığın ən erkən formaları 1960-cı illərdə istifadəyə verilmiş bankomatların və kartların yaranmasına gedib çıxır. İnternet 1980-ci illərdə erkən genişzolaqlı şəbəkə ilə yarandığı üçün rəqəmsal şəbəkələr erkən onlayn kataloqlar və inventar proqram sistemləri üçün ehtiyacları inkişaf etdirmək üçün pərakəndə satıcıları təchizatçılar və istehlakçılarla birləşdirməyə başladı.

1990-cı illərdə İnternet geniş şəkildə əlçatan oldu və onlayn bankçılıq normaya çevrilməyə başladı. 2000-ci illərin əvvəllərində genişzolaqlı internet və elektron ticarət sistemlərinin təkmilləşdirilməsi müasir rəqəmsal bankçılıq dünyasına bənzəyir. Növbəti onillikdə smartfonların yayılması bankomatlardan kənarda əməliyyatlar üçün qapı açdı. İstehlakçıların 60%-dən çoxu indi öz smartfonlarını rəqəmsal bankçılıq üçün üstünlük təşkil edən üsul kimi istifadə edir.

İstinadlar
----------

1. ↑  "What is Digital Banking?". 2022-09-27 tarixində arxivləşdirilib. İstifadə tarixi: 2021-12-21.
2. ↑  Bankçılıq Tarixi: Hərtərəfli İstinad Mənbəsi və Bələdçisi. CreateSpace Müstəqil Nəşriyyat Platforması. Kelman, James. ISBN 978-1523248926.
**U Bein Körpüsü** — Myanmada Amarapura yaxınlığında Taungthaman gölünü əhatə edən keçiddir. 1,2 kilometr(0,75 mil) uzunluğunda olan körpü 1850-ci ildə tikilib və dünyanın ən qədim və ən uzun tik ağacından tikilmiş körpü olduğuna inanılır.Tikinti Ava Krallığının paytaxtı Amarapuraya köçəndə başladı. Körpü onu inşa etdirən Maung Beinin adını daşıyır.Yerli insanlar üçün əhəmiyyətli bir keçid kimi istifadə olunur və eyni zamanda turistik bir cazibəyə sahibdir. Buna görə də suvenir satıcıları üçün əhəmiyyətli bir gəlir mənbəyinə çevrilmişdir.Gölün ən yüksək həddə olduğu iyul və avqust aylarında körpü daha da maraq cəlb edir.
Körpü İnvadakı keçmiş kral sarayından alınan ağacdan tikilib. O, suyun içindən uzanan 1086 sütuna malikdir, bəziləri betonla əvəz edilmişdir. Körpünün böyük ölçüdə toxunulmaz qalmasına baxmayaraq, sütunların sayının getdikcə təhlükəli şəkildə çürüməsi ilə bağlı qorxular var. Bəziləri əsaslarından tamamilə ayrılıb və yalnız onları bir yerdə tutan yan barmaqlıqlar səbəbindən yerində qalıblar. Bu dayaqların zədələnməsinə və suyun durğunlaşmasına daşqın, eləcə də göldə tətbiq edilən balıq yetişdirmə proqramı səbəb olmuşdur. Mədəniyyət Nazirliyinin Arxeologiya, Milli Muzey və Kitabxana Departamenti təmir işlərini planları yekunlaşdıqdan sonra həyata keçirməyi planlaşdırır. 2009-cu il aprelin 1-dən körpünün mühafizəsi üçün səkkiz polis əməkdaşı cəlb olunub. Onların mövcudluğu anti-sosial davranışın azaldılması və cinayət fəaliyyətinin qarşısının alınması məqsədi daşıyır, ilk həbs 2013-cü ilin sentyabrında iki nəfərin turistləri təqib etdiyinə görə bildirilən zaman baş verib.

Tikinti
-------

Tikintiyə 1849-cu ildə başlanılıb və 1851-ci ildə başa çatdırılıb. Myanma inşaat mühəndisləri körpünü tikmək üçün ənənəvi ölçmə və ölçmə üsullarından istifadə ediblər. U Bein Körpüsü ilə bağlı tarixi kitablara görə, Myanma mühəndisləri ayaq səslərini sayaraq tərəzi düzəldiblər.

Dizayn və Struktur
------------------

Körpü külək və suyun hücumuna müqavimət göstərmək üçün ortada əyri formada tikilib. Əsas tik dirəkləri yeddi fut dərinlikdə göl yatağına vuruldu. Yağış suyunun asanlıqla aşağı düşməsi üçün dirəklərin digər ucları konusvari formaya salınmışdır. Körpünün birləşmələri bir-birinə qarışıb.

Əvvəlcə körpünü dəstəkləyən 984 tik dirək və iki yaxınlaşma kərpic körpüsü var idi. Sonradan iki yaxınlaşma kərpic körpüsü taxta yaxınlaşma körpüsü ilə əvəz olundu. Körpü boyu eyni intervalda dörd taxta köşk var. İki yaxınlaşma körpüsü və dörd pavilyon postlarını əlavə etməklə postların sayı 1089-a çatır.

Körpüdə doqquz keçid var, burada qayıqların və barjaların keçməsi üçün mərtəbələr qaldırıla bilər. 482 aşırımlı körpünün uzunluğu 1209 metrdir.

İstinadlar
----------

1. ↑  "U Bein". 2016-08-27 tarixində arxivləşdirilib. İstifadə tarixi: 2023-03-27.
2. ↑
3. ↑  "Amarapura və U Bein körpüsü". 2017-07-05 tarixində arxivləşdirilib. İstifadə tarixi: 2023-03-27.
4. ↑  Myanmar
5. ↑  "Arxivlənmiş surət". 2017-06-30 tarixində arxivləşdirilib. İstifadə tarixi: 2023-03-27.
**Proxodna mağarası** (bolq. Проходна) – Bolqarıstanın Loveç vilayətinin Lukovit bələdiyyəsinin Karlukovo kəndinin yaxınlığında, İskar dərəsində yerləşən karst mağarası. Mağara tavanındakı **Tanrının gözləri** adlı iki gözəbənzər dəliyi ilə məşhurdur.

Haqqında
--------

Proxodna mağarası Karlukova dərəsində yerləşən məşhur görməli yerlərdən biridir. Həmin region Bolqarıstanda ən böyük karst regionlarından biridir və speleologiya üçün populyar məkandır. Dördüncü dövrdə formalaşan Proxodna mağarası 262 metr uzunluğundadır və Bolqarıstandakı ən uzun mağara keçididir. Mağaranın iki girişi var və girişlər qarşı tərəflərdə yerləşir. Girişlər, uyğun olaraq, Böyük giriş və Kiçik giriş adlanır. Kiçik giriş 35 metr hündürlüyündə, Böyük giriş 42,5-45 metr hündürlüyündədir. Mağaranın adı bolqar dilindən tərcümədə *"Keçid mağarası"* deməkdir. Mağarada müxtəlif idman fəaliyyətləri də təşkil olunur. Proxodna mağarasının qədim dövrlərdə insanlar tərəfindən Neolit və Mis dövrlərində məskunlaşıldığı güman olunur.

Mağara Karlukovadan 2 kilomet uzaqlıqda yerləşir. Mağaraya Rumyantsevodan da çatmaq mümkündür və Kiçik girişin yanında avtomobil dayanacağı yerləşir. Proxodna mağarasının yaxınlığında daha uzun olan Temnata Dupka mağarası var.

Tanrının gözləri
----------------

Proxodna mağarası tavanda yerləşən, bərabərölçülü, iki gözəbənzər dəliyi ilə məşhurdur. Eroziyadan yaranan bu dəliklər mağaranın işıqlanmasına səbəb olur. Quruluş Tanrının gözləri kimi tanınır. 1988-ci ilə aid "Zorakılıq vaxtı" bolqar filmində rahib bu gözlərin altında ibadət edir.

Qalereya
--------

* 
* 
* 
*

İstinadlar
----------

1. ↑  *Стоянова, Оля.* "Карлуково — пещери, скални халки и църкви". Дневник (Bulgarian). Икономедиа. 2003-07-10. 2016-03-03 tarixində arxivləşdirilib. İstifadə tarixi: 16 January 2011.
2. ↑  *Popov, Alexi.* Biogeography and ecology of Bulgaria. Springer. 2007. səh. 496. ISBN 978-1-4020-4417-5.
3. 1 2 3  "Проходна пещера – "Очите на Бога"" (Bulgarian). Razhodka.com. 25 February 2013 tarixində arxivləşdirilib. İstifadə tarixi: 16 January 2011.
4. ↑  "Бънджи скокове" (Bulgarian). Journey.bg. 4 March 2016 tarixində orijinalından arxivləşdirilib. İstifadə tarixi: 16 January 2011.
5. ↑  *Ягодова, Весела; Сава Чанкова.* "Какво още". Light (Bulgarian). Икономедиа. 2010-07-27. 2021-05-16 tarixində arxivləşdirilib. İstifadə tarixi: 16 January 2011.
**Qusar Dövlət Rəsm Qalereyası** — 1986-cı ildə rayonun Hil kəndində fəaliyyətə başlamışdır. 1998-ci ildə Qalereya Qusar şəhərinə köçürülmüşdür. Rəsm Qalereyasının fondu 152 əsərdən ibarətdir. Bunlardan 7 əsər heykəltaraşlığa, 34 əsər qrafikaya, 111 əsər isə boyakarliğa aiddir. Hal-hazırda qalereyanın ekspozisiya zallarında 40 əsər nümayış olunur. İl boyu qalereyarada iş planına uyğun olaraq müxtəlif mövzularda sərgilər keçirilir. Həmçinin qalereya səyyar sərgilər də təşkil edir.

Fəaliyyəti
----------

2013-cı ildən Fəxrəddin Musayev küçəsində yerləşən təzə tikilmiş binaya köçürülmüş və hal hazirda bu binada fəaliyyətini davam etdirir. Azərbaycan Respublikası Mədəniyyət Nazirliyi – Azərbaycan Dövlət Rəsm Qalereyasının tabeçiliyində olmaqla çox zəngin fonda malikdir. Qalereyamızda Respublikanın xalq rəssamları Oqtay Sadıqzadə,Tağı Tağıyev,Kazimov Davud,Maral Rəhmanzadə,Elbəy Rzaquliyev,Kamil Xanlarov və başqa görkəmli rəssamların əsərləri nümayış olunur. Mövcud olan 133 əsərdən 94 əsər rəngkarlığa,32 qrafikaya və 7 heykəltaraşlığa aiddir. Qalereyanın ümumi sahəsi 204 kv.m. təşkil edir. Əsas ekspozisiya-sərgi sahəsi 188 kv.m.ibarətdir və 29 əsər sərgilənir. Bundan əlavə 19 əsər foyedə sərgilənir. Fond saxlama sahəsi 12 kv.m.

İstinadlar
----------

1. ↑  "Qusar Dövlət Rəsm Qalereyası". /azgallery.az. 2022-01-24 tarixində arxivləşdirilib. İstifadə tarixi: 27.04.2021.
2. ↑  "Qusar Dövlət Rəsm Qalereyası". khachmaz.mctgov.az. 2019-06-15 tarixində orijinalından arxivləşdirilib. İstifadə tarixi: 27.04.2021.
3. ↑  "Qusar Dövlət Rəsm Qalereyası". kataloq.gomap.az. 2021-04-27 tarixində arxivləşdirilib. İstifadə tarixi: 27.04.2021.

Xarici keçidlər
---------------

* "Qusar Dövlət Rəsm Qalereyasında 20 yanvar hadisələrinə həsr olunmuş sərgi". heydaraliyev-centers.az. İstifadə tarixi: 27.04.2021.
* "Qusar rəsm qalereyasının fəaliyyəti". anl.az. İstifadə tarixi: 27.04.2021.
* "AZƏRBAYCAN RESPUBLİKASI QUSAR RAYON İCRA HAKİMİYYƏTİ". www.qusar-ih.gov.az. İstifadə tarixi: 27.04.2021.
* "Qusar Dövlət Rəsm Qalereyasında gənc rəssamın sərgisi açılıb". azertag.az. İstifadə tarixi: 27.04.2021.

Həmçinin bax
------------

* Qusar
* Qusar rayonu
* Qusar Tarix-Diyarşünaslıq Мuzeyi
* Qusar bələdiyyələri
**Lev İvanoviç Borisov** — Rusiyanın Xalq artisti, teatr və kino aktyoru

Həyatı
------

Lev İvanoviç Borisov 8 dekabr 1933-cü ildə anadan olub. Boris Şukin adına teatr məktəbini bitirib, 1987-ci ildə M.N.Yermolova adına Moskva Dram Teatrının aktyoru olub.

Yaradıcı karyerası dövründə 90-dan çox filmdə çəkilib. 50-ci illərdə "Yetkinlik attestatı" (1954) filmimdə onuncu sinif şagirdi kimi debüt edib.

Aktyora "Banditski Peterburq" ("Canilərin Peterburqu") (2000-2003) teleserialında oynadığı Antibiotik adlı kriminal avtoritetin rolu böyük uğur qazandırıb. Sonuncu kino işləri arasında "Əjdaha sindromu" (2011), "Qorqona əməliyyatı" (2011) göstərmək olar.

Rusiyanın Xalq artisti, teatr və kino aktyoru Lev Borisov 15 yanvar 2011-ci ildə çərşənbə axşamı Moskvada 78 yaşında dünyasını dəyişib.

Filmoqrafiya
------------

1. Nakəs (film, 1991)

İstinadlar
----------

1. ↑  .
2. ↑  "Moskvada teatr və kino aktyoru Lev Borisov vəfat edib". 2011-11-21 tarixində orijinalından arxivləşdirilib. İstifadə tarixi: 2013-09-12.
Bu adın digər istifadə formaları üçün bax: Musabəyli.

**Musabeyli** Kilis ilinin sahə baxımından ən böyük ilçe sidir.

Tarix
-----

Bölgədə Türklər, Ərəblər, Qaraçılar və kürdlər mövcuddur. Ayrıca Erməni mənşəli ailələr də vardır. Türklər 'in Anadolu' ya yerleşmelerinden əvvəl bölgə, böyük bir meşə sahəsi olaraq bilinməkdədir. Bu tarixdən sonra  *Murathöyügü*  adı ilə məskunlaşma vahidi halına gətirilmişdir. Ancaq, qəti olaraq quruluş tarixi məlum deyil. Adından da aydın olduğu kimi ilçe mərkəzi mound mövqesindədir. Zaman zaman edilən inşaat və iş qazıntıları əsnasında tarixi əsərlər bulunmaktadir. Bu tarixi qalıqların hititlər dövrünə aid olduğu sanılmaqdadır. 14 Aprel 1997 tarixində və 2768 saylı qərarla bölgə, Mədəniyyət və Təbiət Qoruma Qanunu lazımınca qoruma altına alınmış, ikinci və üçüncü dərəcədən arxeoloji sit sahəsi olaraq elan edilmişdir.

Coğrafi
-------

Şimal-qərbində İslahiye mahalı, şimal-şərqində Gaziantep, cənubunda Kilis, şərqində Polateli mahalı ilə qonşudur. Ərazi ümumiyyətlə kələ-kötürdür. Ova seqmentində zeytunluq, bağ və bağçalar, dağ seqmentində isə bəzən meşə və yabanı meyvə ağacları ilə əhatə olunur.

İqlim
-----

Yayları isti və quraq, qışı mülayim və yağışlıdır.

İstinadlar
----------

1. ↑  Türkçe Vikipedi

|  |  |
| --- | --- |
|  | *Türkiyə ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Bu adın digər istifadə formaları üçün bax: Kültəpə yaşayış yeri.
Bu adın digər istifadə formaları üçün bax: Kültəpə.
Kültəpə
**Kültəpə yaşayış yeri** — Füzuli şəhərinin mərkəzindən 40 km şərqdə, Bala Bəhmənli kəndi yaxınlığında, düzənlikdə yerləşir. Çоxtəbəqəli qədim yaşayış yeri оlduğu aşkar edilib. 1965-ci ildə arxeoloji axtarışlar zamanı Kültəpədən Enоlit-sоn оrta əsrlər dövrünə aid maddi mədəniyyət nümunələri-sadə və şirli qab nümunələri, оx ucluqlar, оraq dişləri, dən daşları və s. tоplanmışdır. Tapıntı və tədqiatlar Kültəpənin Enоlit və Tunc dövrlərində оturaq əkinci icmaların böyük yaşayış yeri, оrta əsrlərdə isə qala оlduğunu göstərir.

Kültəpə оrоnоmi kül və təpə kоmpоnentlərindən ibarətdir. Təpədə müxtəlif mineral qatışıqlardan əmələ gələn yanıcı оlmayan kül qalıqları оlduğu üçün tоpоnim güman ki, belə ad almışdır.

|  |  |
| --- | --- |
|  | ***Arxeologiya** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |